

REPÚBLIKA DEMOKRÁTIKA TIMÓR-LESTE

**MINISTÉRIU JUSTISA**

**Gabinete Ministra**

**DESPAXU Nu. 35 /MJ/III/2011**

Haktuir kompeténsia hirak ne’ebé fó mai ha’u tuir Rezolusaun Governu nu  6 /2011, loron 23 fulan Fevereiru, ha’u aprova prosedimentu espesiál selesaun admisaun ba membru PNTL nain 20 atu tuir Kursu Formasaun Investigadór Estajiáriu nian hodi tama ba Karreira Espesiál Investigasaun Kriminál, hanesan fó-sai iha aneksu hanesan parte integrante despaxu ida ne’e.

Loron-3, fulan-Marsu, 2011.

Ministra Justisa

(Asinatura)

Lúcia Maria Brandão Freitas Lobato,

**ANEKSU**

**PROSEDIMENTU ESPESIÁL SELESAUN ADMISAUN MEMBRU POLÍSIA NASIONÁL TIMÓR-LESTE (PNTL) NAIN 20 ATU TUIR KURSU FORMASAUN INVESTIGADÓR ESTAJIÁRIU BA KARREIRA ESPESIÁL INVESTIGASAUN KRIMINÁL.**

Hato’o ba ema hothotu katak loke ona, iha tempu loron sanulu resin lima nian laran hahú husi loron fó-sai avizu ne’e, prosedimentu espesiál selesaun atu halo selesaun admisaun membru PNTL nain 20 ba Kursu Formasaun Investigadór Estajiáriu, hodi prienxe vaga hamutuk 60 iha Kuadru Pesoál investigasaun nian ba Karreira Espesiál Investigasaun Kriminál.

Tamba prosesu rekrutamentu ida ne’e espesífiku, hanesan kona-ba faze selesaun oioin ho karateristika ida-idak, ne’ebé temi iha pontu 7 avizu ida ne’e nian, no tuir saída maka fó-sai iha Rezolusaun Governu nu.  6 /2011, loron 23 fulan Fevereiru, lahalo konsulta uluk ba Komisaun Funsaun Públika.

.

1. **Lejislasaun ne’ebé maka aplika** – iha Rezolusaun Governu nu  6 /2011, loron 23 fulan Fevereiru, tuir regra hirak ne’ebé temi iha konkursu ida ne’e, tuir lei hirak ne’ebé aplika ba Funsaun Públika, , supletivamente, tuir lei Prosedimentu Administrativu..
2. **Prazu** – Prosedimentu admisaun ba postu servisu hirak ne’e nia prazu ramata bainhira iha ona ema maka okupa.
3. **Servisu fatin no saláriu-** postu servisu hirak ne’ebé fó-sai ne’e tama iha Karreira Espesiál ba Investigasaun Kriminál, servisu fatin iha Díli, ne’ebé ninian saláriu sei estabelese iha Estatutu Salariál ketak, aumenta ho suplementu ne’ebé korresponde ho postu hirak ne’e..
4. **Kondisaun servisu no regalia sosiál** – Kondisaun servisu nian no regalia sosiál maka hirak ne’ebé sei estabelese iha tempu tuir mai ba Karreira Espesiál Investigasaun Kriminál no kondisaun hirak ne’ebé aplika ba funsionáriu sira husi Administrasaun Públika.
5. **Conteudu funsionál** – Iha Karreira Espesiál ne’e, investigadór nian kompeténsia maka hanesan tuir mai:
6. Realiza operasaun, asaun no lalaok kona-ba investigasaun kriminál no hirak ne’ebé korresponde ba lalaok prosesuál;
7. Halo vijilánsia ka kaptura ema;
8. Peskiza, rekolla, kompila, trata no remete informasaun kriminál ba unidade ida-idak no temi momós kona-ba investigasaun maka la’o daudauk;
9. Elabora relatóriu, informasaun, mapa, gráfiku no kuadru;
10. Hala’o knaar investigasaun sira seluk ne’ebé superiór sira determina;
11. Kolabora iha asaun formasaun.

**6.** **Rekizitu ba admisaun** – Bele kandidata-an ba konkursu ida ne’e, membru PNTL hotu-hotu maka hakarak konkorre ba kursu formasaun ba karreira espesiál investigasaun kriminál, to’o prazu entrega dokumentu kandidatura ne’ebé taka iha avizu ida ne’e no prienxe rekizitu hirak tuir mai:

**a)** Laiha prosesu disiplinár ka prosesu krime ne’ebé la’o hela;

**b)** Kondisaun fíziku diak no perfil psíkiku ne’ebé permiti hala’o knaar investigadór;

**c)** Idade laliu tinan 35 iha loron ikus aprezenta kandidatura,;

**d)** Abilitasaun literária mínimu ramata eskola sekundária;

**e)** Iha karta kondusaun ba karreta kiik.

**7. Kritériu ba selesaun**

**7.1. Kritériu ba selesaun**  ne’ebé sei uza maka hanesan tuir mai ne’e:

1. Fó preferénsia, tuir orden husi boot ba kiik: abilitasaun literária no experiénsia profisionál iha investigasaun kriminál;
2. Ezame médiku.

**7.2.** **Ezame médiku** atu koko kandidatu ninian kondisaun fízika, hodi nune’e bele determina kandidatu ne’e bele ka lae hala’o ninian knaar, kompostu husi avaliasaun ba parâmetru biometria nian, haree moos ka lae, rona diak ka lae no observasaun klínika jerál, ne’ebé akompaña ho ezame suplementár diagnóstiku hirak tuir mai:

*Hemograma completo;*

*Velocidade de sedimentação – 1ª hora;*

*Antigénio do vírus de hepatite B e C;*

*Colesterol total;*

*Trigliceridos;*

*Urina tipo II;*

*Electrocardiograma;*

*RX do tórax PA e perfil*.

Konsidera **bele**, kandidatu sira ne’ebé:

a) Lalori hela sala ruma, moras, defeitu ruma ba servisu tamba iha observasaun médika no ezame diagnóstiku komplementár;

b) Lalori hela moras ne’ebé ninian prosesu atu kura han tempu naruk; lahatudu defeitu ruma ne’ebé bele interfere ba knaar ka afeta ba servisu normál.

**8. Sistema klasifikasaun, kritériu apresiasaun no sasukat**

**8.1.** Iha klasifikasaun ba métodu selesaun, sei uza sistema klasifikasaun hirak tuir mai:

**a)** Abilitasaun literária ho valór hanesan tuir mai:

Ramata eskola tinan 9 ka ensinu báziku – valór 10;

Secundáriu Kompletu – valór 12;

Frekuénsia universidade – valór 14;

Baxarél – valór 16;

Lisensiatura – valor 18;

Grau Akadémiku aas liu Lisensiatura – valór 20;

1. Esperiénsia Profisionál iha Investigasaun Kriminál ho valor hanesan tuir mai:

To’o tinan 3 (tolu) – valór 10;

Liu tinan 3 (tolu) to’o tinan 5 (lima) – valor 12;

Liu tinan 5 (lima) – valór 14;

1. Ezame Médiku – **Bele**  no  **Lalebe**;

**8.2.** Ordenamentu finál ba kandidatu sira, tuir eskalaun ho valór husi **0** to’o **20**.

**8.3.** Ordenamentu finál ba kandidatu sira, tuir eskalaun ho valor husi 0 to’o 20, sei rezulta média husi klasifikasaun hirak maka hetan husi métodu selesaun, tuir fórmula tuir mai:

CF = (HL x 0,6) + (EPIC x 0,4)

Neébé:

CF = Klasifikasaun finál

HL = Abilitasaun Literária

EPIC = Esperiénsia profisionál iha investigasaun kriminál

**8.4.** Iha reuniaun júri nian sei halo akta, ne’ebé kandidatu sira bele asesu, tuir lei ne’ebé vigora.

1. **Kursu ba Formasaun no Estájiu**

**9.1.** Kursu sei hala’o iha Sentru Formasaun Jurídika iha Timór-Leste ka iha Eskola ba Polísia Judisiária iha Portugál, no sei obedese planu kurrikulár kona-ba prezensa no avaliasaun. Kursu ne’e iha karater eliminatóriu.

**9.2.** Estájiu bele hala’o iha instalasaun ba investigasaun kriminál iha Timór-Leste, no bele mos iha instalasaun Polísia Judisiária iha Portugál.

**9.3.** Kursu ba formasaun no estájiu sei iha durasaun latun liu tinan ida.

**9.4.** Aprovasaun iha kursu no estájiu sai hanesan rekizitu atu bele okupa fatin hirak maka fó sai ba konkursu no kandidatu sira sei hetan graduasaun tuir aproveitamentu no klasifikasaun ne’ebé hetan iha kursu formasaun, no sei hetan fatin difinitivu bainhira konfirma iha estájiu kandidatu ninian aptidaun atu hala’o knaar.

**9.5.** Tuir graduasaun ne’ebé temi iha nu. 9.4, sira ne’ebé tama ba klasifikasaun 1 to’o 10 husi kursu formasaun, bainhira ramata, bele tuir formasaun espesífika, tuir mai hala’o estájiu, atu bele okupa kargu xefia nian.

**9.6.** Kandidatu sira ne’ebé admiti ba kursu no estajiáriu sira, sei hela metin ba knaar iha Karreira Espesiál Investigasaun ho durasaun mínimu tinan **lima.** Karik iha kandidatu maka husik hela ka sai laiha justifikasaun ne’ebé bele simu, sei fó-fila osan hirak ne’ebé gasta ona iha tempu formasaun no estájiu.

1. **Formalização das candidaturas** – Atu formaliza kandidatura, sira maka iha interesse tenke hatama rekerimentu, ho modelu hanesan tuir mai:

*Exmo. Senhor*

*Presidente do Júri do Procedimento Especial de Selecção para Candidatos da PNTL ao lugar de Investigador Estagiário da Carreira Especial de Investigação Criminal*

*Ministério da Justiça*

*Nome:*

*Morada:*

*Telefone:*

*Data de nascimento:*

*Número do Cartão Profissional de Identificação da PNTL*

*Habilitações literárias:*

*Experiência em Investigação Criminal:*

*Requer a V. Exª se digne admiti-lo(a) ao procedimento especial de selecçào para admissão de 20 candidatos da PNTL ao curso de formação de investigadores estagiários da Carreira Especial de Investigação Criminal.*

*Declara sob compromisso de honra que reúne os requisitos previstos no nº 6 do presente aviso de abertura.*

*(Local e data)*

*Pede deferimento*

*(Assinatura)*

**10.1.** Tenke aneksa mós iha rekerimentu ne’e, dokumentu hirak tuir mai, orijinál ka fotokópia:

1. Sertifikadu/Diploma abilitasaun literária;
2. Karta Kondusaun ba karreta kiik;
3. Sertidaun Nasimentu, Billete Identidade, Kartaun Eleitór ka Pasaporte.
4. Deklarasaun hodi komprova esperiénsia profisionál ba investigasaun kriminál iha PNTL.

**10. 2.** Kandidatu sira ne’ebé laentrega dokumentu hirak iha leten ne’e, sei laliu.

**10.3.** Bainhira Júri iha dúvida kona-ba dokumentu orijinál ka kópia, sei husu ba kandidatu atu aprezenta dokumentu orijinál ka kópia ne’ebé legaliza ona.

**10.4.** Kandidatu sira ne’ebé aprezenta dokumentu falsu, laoos deit sei laliu selesaun, maibé mos aprezenta ba entidade maka iha kompeténsia atu halo prosesu disiplinár ka penál, tuir kazu maka iha.

1. **Publikasaun no informasaun** – Avizu ida ne’e sei fó-sai iha orgaun komunikasaun sosiál ne’ebé ema barak asesu no lista kandidatu sira ne’ebé liu no laliu nune’e mos Lista Klasifikasaun Finál sei taka iha fatin ne’ebé ema hotu-hotu bele haree, iha Ministériu Justisa ninian edifísiu hotu-hotu.

**Júri kompostu husi**

*Membru efetivu:*

* Prezidente:

Dr. Francisco Cárceres, Diretór Jerál Ministériu Justisa;

* Dra. Marcelina Tilman, Diretora Sentru Formasaun Jurídika, ne’ebé sei substitui Prezidente bainhira falta ka iha inpedimentu ruma;
* Dr. Ponciano da Cruz Leite, Diretór Administrasaun no Finansas Ministériu Justisa;
* Dra. Cristina Pinto, Asesora Sénior Ministériu Justisa;
* Inspector-Chefe Carlos Rodrigues Liz, Kordenadór Tékniku ba Kursu Formasaun Investigadór Estajiáriu.

Membru suplente:

* Dr. Celito Cardoso, Diretór Nasionál Direitu Umanu no Sidadania.

Dr. Francisco Xavier Vasco Soares, Director Nasionál Asesoria Jurídika no Lejislasaun.